Daar is wel pogings: ’n stootskraper agter op die verhoog dui dalk op die dreigende uitsettings, en ’n toneel wat in ’n restaurant in Woodstock afspeel, plaas die opera in Kaapstad.
As ’n mens die opera ken, voel jy die gapings in die verhaal aan. Jy mis ook die grootse orkesklanke waarmee jy Puccini assosieer – hierdie klein orkes, gedirigeer deur Alex Fokkens, kan maar net nie so klink nie.
Dalk het La Bohème die potensiaal om ’n Distrik Ses-verhaal te wees, maar in hierdie produksie is dit nie ontgin nie – ’n verlate stootskraper en ’n Woodstock-verwysing sal nie deug nie.